【戰況R10】航哥差1場畢業!艾兆禮過終點碌咗落嚟!
2024年04月28日 18:43
東網電視
更多新聞短片
「大才」上三班一樣夠贏。
尾場三班田草1200米,好多質新跑得好嘅馬上陣,不過最終全部都入唔到Q,贏馬嘅係航哥6歲馬「大才」。此駒前仗一仗贏四班,上次跑谷草再度入Q輸畀「財駿」,今次升班冷到29倍,但鞍上人艾兆禮好有心機騎,留後左穿右插幫佢盡慳,結果最後數步壓下透出的亞軍馬「占士德」,是場跑第3、4名,係廖廐大熱門「同祥和順」以及薛恩走內欄發揮一般的「福星」。葉楚航贏到第18W,佢差一場非五班頭馬就夠數畢業了,至於艾兆禮亦贏到第37W,不過終點後佢碌咗落嚟,好彩人冇事咋~
第10場賽果:13-2-8-7
二重彩賽果:13-2(最後賠率216)